Nafarroako Parlamentuko Mahaiak, 2022ko azaroaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Aznal Sagasti andreak aurkeztutako galdera, COP27an hartutako akordio eta konpromisoei eta haiek Nafarroan ezartzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko azaroaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Laura Aznal Sagasti andreak, Legebiltzarreko Erregelamenduan ezarritakoaren babesean, honako galdera hau aurkezten du, Garapen Ekonomiko eta Enpresarialeko kontseilariak Osoko Bilkuran ahoz erantzun dezan:

2022ko azaroaren 6tik 18ra bitarte, COP 27 (klima-aldaketari buruzko Nazio Batuen 2022ko Konferentzia) egin da Sharm el Sheij hirian (Egipto).

Han egon da Nafarroako Gobernuaren ordezkaritza bat, Mikel Irujo kontseilaria buru zela, zenbait forotan parte hartzeko eta ekimen batzuekin bat egiteko. Horri buruz, parlamentari honek galdera hau egiten du:

• Zein dira COP27 konferentzian izenpetutako akordio, energia-trantsizioaren alorreko aurrerapauso eta hartutako konpromiso nagusiak, eta noiz eta zer tresna zehatzen bidez gauzatuko dira Nafarroan?

Iruñean, 2022ko azaroaren 24an

Foru parlamentaria: Laura Aznal Sagasti